b'\n_START_ARTICLE_\nM\xc3\xa8tode Kumon\n_START_PARAGRAPH_\nEl m\xc3\xa8tode Kumon, va ser creat per l\'educador japon\xc3\xa9s Toru Kumon, i \xc3\xa9s el sistema educatiu de matem\xc3\xa0tiques i llengua m\xc3\xa9s gran de tot el m\xc3\xb3n. Fins al mes de mar\xc3\xa7 del 2007, m\xc3\xa9s de 4 milions de nens estudiaven utilitzant el m\xc3\xa8tode Kumon en m\xc3\xa9s de 26.000 centres Kumon en 45 pa\xc3\xafsos. A Am\xc3\xa8rica, m\xc3\xa9s de 240,000 estudiants estan estudiant en m\xc3\xa9s de 1400 centres Kumon en pa\xc3\xafsos com Brasil, Canad\xc3\xa0, M\xc3\xa8xic, i els Estats Units d\'Am\xc3\xa8rica.\n_START_SECTION_\nEls programes\n_START_PARAGRAPH_\nEls estudiants no treballen com en una classe ordin\xc3\xa0ria sin\xc3\xb3 segons el seu progr\xc3\xa9s dins del curr\xc3\xadculum al seu propi ritme, canviant de nivell quan ja han assolit el nivell anterior. Assolir un nivell implica a vegades repetir el mateix conjunt de fitxes fins que l\'alumne adquireix una puntuaci\xc3\xb3 satisfact\xc3\xb2ria dins un per\xc3\xadode estipulat. Aix\xc3\xad l\'alumne no es troba mai una fitxa que no pugui resoldre._NEWLINE_Una altra difer\xc3\xa8ncia \xc3\xa9s que Kumon es basa a fer poquets exercicis per\xc3\xb2 di\xc3\xa0riament, de manera que es reforci l\'h\xc3\xa0bit d\'estudi, una de les claus del seu \xc3\xa8xit.\n_START_SECTION_\nEl curr\xc3\xadculum matem\xc3\xa0tic del m\xc3\xa8tode Kumon\n_START_PARAGRAPH_\nQ Probabilitat, estad\xc3\xadstica, matrius i transformacions lineals._NEWLINE_P Integraci\xc3\xb3 i equacions diferencials._NEWLINE_O Progressions i c\xc3\xa0lcul diferencial._NEWLINE_N Vectors, corbes quadr\xc3\xa0tiques i successions._NEWLINE_M Trigonometria, rectes i geometria._NEWLINE_L Logaritmes i c\xc3\xa0lcul._NEWLINE_K Funcions quadr\xc3\xa0tica, algebraica, irracional i exponencial._NEWLINE_J Algebra advan\xc3\xa7ada._NEWLINE_I Factoritzaci\xc3\xb3, arrels quadrades, equacions de grau dos, el teorema de Pit\xc3\xa0gores._NEWLINE_H Sistemes d\'equacions lineals, inequacions, funcions i gr\xc3\xa0fics._NEWLINE_G Nombres enters i introducci\xc3\xb3 a l\'\xc3\xa0lgebra._NEWLINE_F Les operacions de les fraccions, els decimals._NEWLINE_E Fraccions._NEWLINE_D Multiplicaci\xc3\xb3 per diverses xifres, divisi\xc3\xb3 per diverses xifres, introducci\xc3\xb3 a les fraccions._NEWLINE_C Multiplicaci\xc3\xb3 i divisi\xc3\xb3._NEWLINE_B Suma i resta vertical._NEWLINE_A Suma i resta horitzontal per nombres de diverses xifres._NEWLINE_2A Sumar nombres fins a 10, restar nombres fins a 9._NEWLINE_3A Sumar nombres fins a 5._NEWLINE_4A Llegir i escriure nombres fins a 220._NEWLINE_5A Dibuixar l\xc3\xadnies i fer trencaclosques num\xc3\xa8rics fins a 50._NEWLINE_6A Comptar fins a 30._NEWLINE_7A Comptar fins a 10.\n_START_SECTION_\nVariaci\xc3\xb3 dels curr\xc3\xadculums en el m\xc3\xb3n\n_START_PARAGRAPH_\nEl curr\xc3\xadculum de matem\xc3\xa0tiques \xc3\xa9s el mateix a tot el m\xc3\xb3n, el programa de lleng\xc3\xbces varia segons les regions. Per exempre, el programa de lectura xin\xc3\xa8s a Taiwan \xc3\xa9s diferent dels de Hong Kong i Singapur, i el d\'angl\xc3\xa8s dels Estats Units d\'Am\xc3\xa8rica, Canad\xc3\xa0, i les Filipines varia respecte al del Regne Unit. A m\xc3\xa9s a m\xc3\xa9s Kumon Korea t\xc3\xa9 d\'altres assignatures com ci\xc3\xa8ncia, cal\xc2\xb7ligrafia, car\xc3\xa0cters xinesos i coreans que no es poden estudiar en altres llocs.\n_START_SECTION_\nEl logo de la cara que pensa\n_START_PARAGRAPH_\nEl logo de Kumon es coneix com la "Cara que pensa ", que es troba ficada en el seu disseny dins de la lletra "O." Aquesta "Cara que pensa " simbolitza no nom\xc3\xa9s la cara d\'un nen sin\xc3\xb3 tamb\xc3\xa9 la cara d\'un adult._NEWLINE_El logo KUMON es projecta a si mateix com un s\xc3\xadmbol per a tots els que ens proposem reptes i evolucionem amb els anys mitjan\xc3\xa7ant el raonament. El color de l\'empresa KUMON \xc3\xa9s el blau cel que representa l\'"intel\xc2\xb7lecte hum\xc3\xa0", la "integritat" i la "serietat." Tamb\xc3\xa9 significa que Kumon \xc3\xa9s una organitzaci\xc3\xb3 global sota el cel blau que uneix a tot el m\xc3\xb3n en un.'